

APSTIPRINĀTI

ar Ādažu novada pašvaldības domes

2025. gada 27. februāra lēmumu

(protokols Nr. 5 § 31)

SAISTOŠIE NOTEIKUMI

Ādažos, Ādažu novadā

2025. gada 27. februārī **Nr.** **12/2025**

**Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”**

*Izdoti saskaņā ar Pašvaldību likuma 61. pantu*

Izdarīt Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums” (Latvijas Vēstnesis, [2024., Nr. 238](https://www.vestnesis.lv/laidiens/2024/06/07/nr/110), 2025 Nr.24) šādus grozījumus:

1. Izteikt 11. punktu šādā redakcijā:

“11. Projekta pieteikumu veido šādi dokumenti / apliecinājumi:

* 1. aizpildīta pieteikuma veidlapa (atbilstoši 1.pielikumā norādītajai informācijai);
	2. dokuments, kas apliecina iesniedzēja vai tā pilnvarotās personas tiesības rīkoties iesniedzēja vārdā, ja Projekta pieteikumu iesniedz iesniedzēja pilnvarotā persona;
	3. Projekta izmaksu tāme;
	4. Projekta skice, ja paredzēti uzlabojumi infrastruktūrā (norāda visu Projekta būtisko elementu izmērus un to izvietojumu uz zemesgabala robežu plāna vai izdrukas no tīmekļvietnes www.topografija.lv, www.kadastrs.lv vai www.geolatvija.lv);
	5. vismaz viena vizualizācija, kurā uzskatāmi attēlots Projekta īstenošanas rezultāts. Elektroniski iesniegtai vizualizācijai izmanto \*.jpeg vai \*.png formātu, vismaz ar 800 x 600 ppi izšķirtspēju;
	6. apliecinājums, ka Projekts netiks realizēts citos projektos un netiks finansēts no cita finanšu avota;
	7. apliecinājums, ka Projektam nav reliģisks, komerciāls vai politisks raksturs;
	8. ja Projektu plānots īstenot uz citai personai piederoša īpašuma:

11.8.1. apliecinājums no zemes īpašnieka par gatavību slēgt vienošanos par zemes bezatlīdzības lietošanu Projekta rezultātā izveidotās infrastruktūras uzturēšanai un publiskai pieejamībai uz termiņu, kas nav īsāks par 10 gadiem;

* + 1. zemes īpašnieka rakstisks saskaņojums uz Projekta novietojuma shēmas.”.
1. Svītrot 13.1.-13.3. apakšpunktus un 14. un 16. punktus.
2. Izteikt 23. punktu šādā redakcijā:

“23. Balsojumu var veikt elektroniski balsošanas platformā atbilstoši autorizācijas noteikumiem.”.

1. Izteikt 24. punktu šādā redakcijā:

“24. Vienai personai ir viena balss katram Projektam.”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 27. februāra saistošajiem noteikumiem**

**Nr. 12/2025 “Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Kārtību, kādā Ādažu novada pašvaldība īsteno līdzdalības budžeta projektu ideju konkursu, nosaka Ādažu novada pašvaldības domes 2024. gada 28. novembra saistošie noteikumi Nr. 53/2024 “Ādažu novada pašvaldības līdzdalības budžeta nolikums”.
	2. Šie saistošie noteikumi ir nepieciešami, lai atbilstoši [Pašvaldību likuma](https://likumi.lv/ta/id/336956-pasvaldibu-likums) deleģējumam precizētu kārtību, kā pašvaldība īsteno līdzdalības budžeta projektu ideju konkursu.
	3. Ņemot vērā to, ka konkursa projekti tiek iesniegti projektu līdzdalības platformā GeoLatvija.lv, ir precizēti saistošo noteikumu 11., 13., 14. un 16. punkti.
	4. Tā kā līdzdalības budžeta platforma GeoLatvija.lv nevarēs nodrošināt funkcionalitāti, ka iedzīvotāji varētu balsot tikai par vienu projektu katrā balsošanas grupā, precizēti 23. un 24. punkti.
	5. Citas izmaiņas līdzšinējā regulējumā netiek veiktas.
 |
| 1. **Fiskālā ietekme un pašvaldības budžetu**
	1. Saistošajiem noteikumiem nav tiešas fiskālās ietekmi uz pašvaldības budžetu.
	2. Nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
	1. Sociālā ietekme – saistošajiem noteikumiem nav tiešas ietekmes.
	2. Ietekme uz vidi – nav attiecināma.
	3. Saistošajiem noteikumiem nav ietekmes uz iedzīvotāju veselību.
	4. Saistošie noteikumi tiešā veidā neietekmē uzņēmējdarbības vidi pašvaldības teritorijā.
	5. Ietekme uz konkurenci – nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
	1. Saistošo noteikumu projekts skar līdzšinējās administratīvās procedūras un maina privātpersonām veicamās darbības līdzšinējo kārtību, jo saistošie noteikumi vairs neparedz alternatīvus pieteikumu iesniegšanas veidus, tas paredzēts vienīgi līdzdalības budžeta platformā GeoLatvija.lv. Kā arī, balsojumu varēs veikt vienīgi elektroniski balsošanas platformā atbilstoši autorizācijas noteikumiem.
	2. Paredzētās administratīvo procedūru izmaksas – nav attiecināms.
 |
| 1. **Ietekme uz pašvaldības funkcijām un cilvēkresursiem**
2. Saistošo noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.
 |
| 1. **Informācija par izpildes nodrošināšanu**
	1. Saistošo noteikumu izpildei nav nepieciešams veidot jaunas institūcijas un/vai jaunas darba vietas.
	2. Līdzdalības budžeta projektu idejas izskata konkursa vērtēšanas komisija, ko izveido un apstiprina ar Centrālās pārvaldes vadītāja rīkojumu.
	3. Līdzdalības budžeta ideju konkursa projektu administrē Ādažu novada pašvaldības Centrālā pārvalde.
	4. Galvenie procedūras posmi un privātpersonām veicamās darbības noteiktas saistošajos noteikumos.
 |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
	1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.
	2. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem.
 |
| 1. **Izstrādes gaitā veiktās konsultācijas ar privātpersonām un institūcijām**
	1. Saistošo noteikumu izstrādes procesā nav notikušas konsultācijas ar sabiedrības pārstāvjiem.
	2. Atbilstoši Pašvaldību likuma 46. panta trešajā daļā noteiktajai kārtībai pēc saistošo noteikumu izskatīšanas domes Attīstības komitejā 12.02.2025., to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālās vietnes Facebook pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli;
	3. Publikācijā noteiktajā termiņā – no 13.02.2025. līdz 26.02.2025. tika saņemti 5 priekšlikumi un viens precizējošs jautājums – 3 Baltezera iedzīvotāju priekšlikumi (no kuriem viens priekšlikums tika atbalstīs, viens – atbalstīts daļēji un vēl viens – netika atbalstīts) un 2 fiziskas personas I.A. priekšlikumi:
		1. Tika atbalstīts Baltezera iedzīvotāju priekšlikums svītrot SN 13.1. apakšpunktu, t.i., lai projektu pieteikumus nevarētu iesniegt papīra formātā. Attiecīgi, fiziskas personas I.A. priekšlikums saglabāt šo punktu, netika atbalstīts.
		2. Tika atbalstīts saglabāt SN 13.4. apakšpunktu, t.i., ka projektu pieteikumus var iesniegt līdzdalības budžeta platformā GeoLatvija.lv sadaļā “Līdzdalības budžets”.
		3. Netika atbalstīti priekšlikumi saglabāt SN 13.2. un 13.3. apakšpunktus, t.i., lai projektu pieteikumus varētu iesniegt arī elektroniski, izmantojot drošu elektronisko parakstu vai nosūtot pieteikumu uz pašvaldības oficiālo elektronisko adresi. Ierosinājumi netika atbalstīti, lai nodrošinātu pieteikumu veidlapu aizpildīšanu un nepieciešamo pielikumu iesniegšanu uzreiz izveidotajā projektu līdzdalības platformā GeoLatvija.lv. Tādā veidā tiks nodrošināts, ka pieteikumi tiek iesniegti pilnībā aizpildīti, termiņā un tiek mazinātas administratīvās procedūras pašvaldībā.
		4. Netika atbalstīts priekšlikums saglabāt SN 16. punktu, kas paredz, ka pieteikumi, kas iesniegti vēlāk par SN noteikto termiņu, netiks pieņemti izskatīšanai. Tā kā projektu pieteikumus varēs iesniegt tikai projektu līdzdalības platformā GeoLatvija.lv, atsakoties no citām projektu iesniegšanas formām, savukārt šajā platformā pēc noteiktā laika pieteikumus nevarēs iesniegt tīri tehniski (platforma šādu iespēju nepiedāvās), SN 16. punkts vairs nav aktuāls.
		5. Netika atbalstīts priekšlikums saglabāt 23. punktu, kurā vairs nav noteikts, ka balsot var klātienē. Grozījumi SN konkretizē, ka arī balsojums par projektiem notiks tikai līdzdalības budžeta platformā GeoLatvija.lv sadaļā “Līdzdalības budžets”. Ja iedzīvotājiem būs nepieciešama tehniska palīdzība projektu balsošanas procesā, varēs vērsties valsts un pašvaldību vienotajos klientu apkalpošanas centros (Ādažos un Carnikavā).
	4. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU